CELEX: 32007R1440
Language: da
Date: 2007-12-05 00:00:00
Title: Kommissionens forordning (EF) nr. 1440/2007 af 5. december 2007 om tarifering af visse varer i den kombinerede nomenklatur

7.12.2007   
            
            
               DA
            
            
               Den Europæiske Unions Tidende
            
            
               L 322/10
            
         
      KOMMISSIONENS FORORDNING (EF) Nr. 1440/2007
   af 5. december 2007
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. december 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 580/2007 (EUT L 138 af 30.5.2007, s. 1).
   
      (2)  EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Lille kuvert af størrelse ca. 40 × 50 mm, selvklæbende, bestående af to varmeforseglede folier af et plast- og aluminiumskompleks, og som indeholder en parfumeprøve i form af en gel. Parfumens navn er trykt på kuverten.
                              Den øvre folie kan løftes for at frigøre parfumeprøven i en tilstrækkelig mængde til at afgive duft, når den påføres håndleddene.
                              Produktet er ikke beregnet til detailsalg. Det er bestemt til at blive påsat brochurer, foldere, kort eller på magasiners reklamesider med trykte billeder og tekst med reklame for den pågældende parfume.
                           
                        
               
                  3303 00 10
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 til afsnit VI og teksten til KN-kode 3303 00 og 3303 00 10.
                  Produktet skal tariferes som parfume under pos. 3303 00 10, da parfumen er tilstede i en tilstrækkelig mængde til at afgive duft til kroppen.
               
            
                  
                              2.
                           
                           
                              Trykt reklameark i A4-format, der er helt eller delvis foldet. Folden dækker en parfumeprøve i form af mikrokapsler, en pasta eller et pulver. Folden er kantforseglet.
                              Folden kan løftes for at frigøre parfumeprøven i en utilstrækkelig mængde til at afgive duft, når den påføres håndleddene.
                              Produktet er ikke beregnet til detailsalg. Det er bestemt til at blive indsat i magasiner og lignende artikler med trykte billeder og tekst med reklame for den pågældende parfume.
                           
                        
               
                  4911 10 90
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 4911, 4911 10 og 4911 10 90.
                  Produktet kan ikke tariferes under pos. 3303 00 10, da parfumen er tilstede i en utilstrækkelig mængde til at afgive duft til kroppen.
                  Produktet skal tariferes i underposition 4911 10 90 som trykt reklamemateriale, da den trykte reklame er karaktergivende for produktet (forklarende bemærkninger til HS, kapitel 49, Almindelige bemærkninger, første afsnit).